CELEX: 62020TN0091
Language: sl
Date: 2020-05-15 00:00:00
Title: Zadeva T-91/20: Tožba, vložena 15. maja 2020 – WT/Komisija

10.8.2020   
            
            
               SL
            
            
               Uradni list Evropske unije
            
            
               C 262/26
            
         
      Tožba, vložena 15. maja 2020 – WT/Komisija
      (Zadeva T-91/20)
      (2020/C 262/36)
      Jezik postopka: angleščina
      
         Stranki
      
      
         Tožeča stranka: WT (zastopnika: G. Pandey in V. Villante, odvetnika)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 7. novembra 2019 organa, pristojnega za imenovanja (AIPN), ki je bila tožeči stranki na ta datum vročena preko sistema ARES, s katero je bila zavrnjena pritožba tožeče stranke na podlagi čelna 90(2) Kadrovskih predpisov za uradnike Evropske unije, vložena 17. julija 2019, in zavrnjen njen zahtevek za nadomestilo škode v višini 30 000 EUR, razglasi za ničen;
               
            
                  —
               
               
                  sklep AIPN z dne 17. aprila 2019, s katero je bil izrečen opomin na podlagi člena 9(1)(b) Priloge IX h Kadrovskim predpisom, razglasi za ničen;
               
            
                  —
               
               
                  toženi stranki naloži, naj tožeči stranki plača nadomestilo škode v višini 30 000 EUR za škodo, ki je nastala zaradi nezakonitosti zgoraj navedenih sklepov;
               
            
                  —
               
               
                  naloži izvedbo preiskovalnih ukrepov, kot se zahtevajo v tej tožbi;
               
            
                  —
               
               
                  Evropski komisiji naloži svoje stroške in stroške tožeče stranke v tem postopku.
               
            
         Tožbeni razlogi in bistvene trditve
      
      Tožeče stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: kršitev dolžnosti skrbnega ravnanja in načela dobrega upravljanja iz člena 41 Listine Evropske unije o temeljnih pravicah.
               
            
                  2.
               
               
                  Drugi tožbeni razlog: nespoštovanje razumnega roka iz člena 41 Listine o temeljnih pravicah ter kršitev načela pravne varnosti in člena 12a Kadrovskih predpisov (prepoved nadlegovanja) in očitna napaka pri presoji.